În vizită acasă la Regele Mihai I. Palatul Elisabeta îţi deschide uşa pentru prima dată: programul de vizitare.
Poţi vizita pentru prima dată Palatul Elisabeta, reşedinţa şi locuinţa regelui Mihai I. Vizitele pentru publicul larg vor fi organizate până pe 20 septembrie, iar un bilet costă între 20 şi 40 de lei. Sunt deschise pentru a fi vizitate biroul Majestăţii sale, salonul Alb, Sala Regilor, dar şi Sufrageria Mare. Ultima dată, Regele Mihai I a fost la balconul Palatului Elisabeta în 2014.
Dacă eşti pasionat de istoria României, Palatul Elisabeta, reşedinţa şi locuinţa Regelui Mihai I, este locul potrivit pentru a face o călătorie în timp prin istoria familiei regale. În mod tradiţional, regele deschidea tuturor porţile Palatului Elisabeta de ziua sa de naştere, de ziua numelui şi pe 10 mai, atunci când era organizat Garden Party.Acum, cât timp familia regală se află la Săvârşin, Palatul Elisabeta a deschis poarta pentru a fi vizitat de toţi. Aşa că, ai acces în Salonul Mihai I, Galeria de Artă Contemporană, Salonul Carol I şi Elisabeta, Salonul Alb, Biroul Majestăţii Sale, Sala Regilor, Holul de Marmură şi Sufrageria Mare, spaţii care până acum era vizitate doar de invitaţi speciali ai Casei Regale.Ion Tucă, director executiv Asociaţia Casa Majestăţii Sale: "Deschidem către public aceste spaţii, unde cum bine puteţi observa există exponate de înaltă valoare, dar şi cu încărcătură emiţională. Practic oamenii vin să vadă aceste locuri pentru a simţi pe unde sunt urmele paşilor regelui Mihai şi locul acesta încărcat de istorie“.Uite ce spune o tânără vizitatoare: "A fost aşa ca o călătorie prin timp şi prin istoria familiei regale. A fost un sentiment foarte plăcut să ştiu că ei au fost aici şi au fost foarte aproape de noi“."Am iubit, am trăit româneşte. Şi n-am avut până acum acest privilegiu de a vizita acest palat. Nu credeam că voi apuca să văd, să apuc această zi să vizitez palatul“, mărturisește altă vizitatoare.